Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 
Paragraph Index: 3

2. § A Megállapodás magyar fordítása a következő: „Európai Gazdasági Bizottság Transz-Európai Vasúti (TER) Együttműködési Alapítványi Egyezmény Megállapodás egyrészt az Egyesült Nemzetek Európai Gazdasági Bizottsága (ECE) és másrészt a TER részt vevő Országok Kormányai között, az alábbiak szerint: I. Cikkely A Megállapodás tárgya Az Egyesült Nemzetek Európai Gazdasági Bizottsága és a TER-Kormányok (a továbbiakban: részt vevő Kormányok) megállapodtak abban, hogy együttműködnek a Transz-Európai Vasúti (TER) projekt (a továbbiakban: Projekt) megvalósításában. E Projekt leírását a Függelék tartalmazza. Az Egyesült Nemzetek Európai Gazdasági Bizottsága és a részt vevő Kormányok megállapodtak továbbá abban, hogy az Egyesült Nemzetek Európai Gazdasági Bizottsága legyen az említett Projekt Végrehajtó Ügynökség. II. Cikkely A részt vevő Kormányok pénzalappal járulnak hozzá a Projekt költségeinek fedezéséhez az alábbiak szerint. III. Cikkely A Végrehajtó Ügynökség felelős a jelen Egyezmény kikötései szerint és a TER Kormányzó Bizottság döntései alapján a részt vevő Kormányok által a Projekt költségeinek fedezésére adott alap kezelésének programjáért és költségvetéséért. Az Egyesült Nemzetek Európai Gazdasági Bizottságának Végrehajtó Titkársága látja el továbbá azokat a titkársági funkciókat, amelyeket a jelen Megállapodás reá ró, és amelyeket a felek meghatározhatnak. IV. Cikkely

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes